﻿ फादर्स डे पर महेश भट्ट ने बेटियों के साथ शेयर की खास तस्वीर, लिखी दिल की बात Mahesh bhatt on fathers day share alia bhatt and puja bhatt photos and thanks to them see photos | Bollywood News in Hindi
फादर्स डे पर महेश भट्ट ने बेटियों के साथ शेयर की खास तस्वीर, लिखी दिल की बात
Updated Jun 16, 2019 | 19:16 IST | टाइम्स नाउ डिजिटल
बॉलीवुड में बोल्ड और हटकर फिल्में बनाने वाले महेश भट्ट ने फादर्स डे के मौके पर अपनी बेटियों का शुक्रिया अदा किया है। इस मौके पर उन्होंने अपनी बेटियों के साथ खास तस्वीर शेयर कर प्यार जाहिर किया है।
Mahesh bhatt on fathers day
बॉलीवुड में एक तरफ जहां बॉलीवुड स्टार्स अपने पिता के लिए प्यार जाहिर कर रहे हैं वहीं फादर्स डे के मौके पर महेश भट्ट ने अपनी बेटियों का शुक्रिया अदा किया है। इस मौके पर उन्होंने आलिया भट्ट और पूजा भट्ट के साथ खास तस्वीर शेयर की है। इन तस्वीरों को शेयर करने के बाद उन्होंने अपनी बेटियों को लेकर कहा कि दृढ़ता से खड़े रहने के लिए कहा शुक्रिया।
बता दें कि महेश भट्ट लंबे समय बाद फिल्म सड़क 2 का डायरेक्शन करने जा रहे हैं। इस फिल्म में पिता के साथ आलिया भट्ट पहली बार काम कर रही हैं। हाल ही में बॉलीवुड डायरेक्टर और प्रोड्यूसर महेश भट्ट ने अपनी बेटी और फिल्म निर्माता पूजा के साथ खुद की एक तस्वीर शेयर करते हुए, भट्ट ने लिखा, 'मेरी साथ मजबूती से खड़े रहने और जीवन की चुनौतियों का सामना करने में मेरी मदद करने के लिए पूजा को धन्यवाद'।
इसके साथ ही उन्होंने आलिया भट्ट और शाहीन भट्ट की भी एक तस्वीर शेयर की है। इसे शेयर करते हुए उन्होंने लिखा-'मेरे जीवन में खुशबू बिखेरने के लिए शाहीन और आलिया को धन्यवाद!'
Thank you Shaheen and Alia for adding to the perfume of my life. @aliaa08 @Soni_Razdan pic.twitter.com/HRooaLnPPQ
महेश भट्ट करीबन 20 साल बाद 'सड़क 2' के साथ डायरेक्टर के तौर पर वापसी कर रहे हैं। फिल्म 10 जुलाई 2020 को रिलीज होगी। इस फिल्म में आलिया भट्ट के अलावा संजय दत्त, पूजा भट्ट, और आदित्य रॉय कपूर मुख्य भूमिका में दिखाई देंगे। फिल्म की शूटिंग जोर शोर से हो रही है। पिछले दिनों सेट से कई तस्वीरें सामने आई थी।
वहीं सड़क में पूजा भट्ट की एक्टिंग को काफी पसंद की गई थी। ये फिल्म उनके करियर की शानदार फिल्मों में से एक है। इसके साथ ही एक्ट्रेस सड़क 2 से लंबे समय बाद बड़े पर्दे पर एक्टिंग करते दिखाई देंगी।